CELEX: 62011CN0433
Language: bg
Date: 2011-08-22 00:00:00
Title: Дело C-433/11: Преюдициално запитване, отправено от Krajský súd v Prešove (Словашка република) на 22 август 2011 г. — SKP/Kveta Polhošová

19.11.2011   
            
            
               BG
            
            
               Официален вестник на Европейския съюз
            
            
               C 340/7
            
         Преюдициално запитване, отправено от Krajský súd v Prešove (Словашка република) на 22 август 2011 г. — SKP/Kveta Polhošová
   (Дело C-433/11)
   2011/C 340/12
   Език на производството: словашки
   
      Запитваща юрисдикция
   
   Krajský súd v Prešove
   
      Страни в главното производство
   
   
      Ищец: SKP
   
      Ответник: Kveta Polhošová
   
      Преюдициални въпроси
   
   
               1.
            
            
               Трябва ли членове 5—9 от Директива 2005/29/ЕО на Европейския Парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар (1), да се тълкуват в смисъл, че следва да се счита за нелоялна търговска практика и практиката на икономически оператор да прехвърля вземания към потребители на субект в несъстоятелност, ако на потребителите не се гарантира възстановяването на разноските по съдебното производство, което произтича от потребителски договор?
            
         
               2.
            
            
               В случай, че отговорът на предходния въпрос е в смисъл, че прехвърлянето на вземания към потребители на субект в несъстоятелност с цел събиране противоречи на правото на Европейския съюз:
               
                           А.
                        
                        
                           Може ли член 47 от Хартата на основните права на Европейския съюз да се тълкува в смисъл, че същият допуска съдебен орган, с цел да защити потребителите, да не приложи освобождаването от държавна такса, предвидено в закона в полза на синдика и евентуално да прекрати производството поради неплащане на държавната такса по иска, без с това да накърнява правото на синдика на съдебна защита;
                        
                     
                           Б.
                        
                        
                           Допускат ли член 6, параграф 1 и член 7, параграф 1 от Директива 93/13/ЕИО на Съвета [от 5 април 1993 година] относно неравноправните клаузи в потребителските договори (2), прилагането на разпоредба на националното право за освобождаване на синдика от заплащането на държавна такса, в случай че без нелоялната търговска практика ищецът не би бил освободен от заплащането на посочената такса и че поради прекратяването на производството би се избегнало съдебно производство, свързано с изпълнението на неравноправната клауза?
                        
                     
         
      (1)  Директива 2005/29/ЕО на Европейския Парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар и изменение на Директива 84/450/ЕИО на Съвета, Директиви 97/7/ЕО, 98/27/ЕО и 2002/65/ЕО на Европейския парламент и на Съвета, и Регламент (ЕО) № 2006/2004 на Европейския парламент и на Съвета („Директива относно нелоялните търговски практики“), ОВ L 149, стр. 22; Специално издание на български език, глава 15, том 14, стр. 260.
   
      (2)  ОВ L 95, стр. 29; Специално издание на български език, глава 15, том 2, стр. 273.